Я.М: Искам да ми кажеш, ако е възможно, от къде разбра за приемната грижа?

М: Съпругът ми беше психолог няколко години в център за приемна грижа, работеше с приемни семейства и с деца.

Я.М: И как решихте да вземете деца?

М: Не че решихме, то се случи след като майката на наш’то приемно семейство я изхвърли от къщи, така че то ни намери. Не сме били стигнали до решението за приемно семейство, но когато разбрахме, че остава на улицата, по-точно, в дом я пратиха, решихме да я вземем. Винаги е по-добре да е в нормална, семейна среда, отколкото там.

Я.М: Тя познаваше ли ви предварително?

М: Ами, тя е съученичка на големия ми син, съответно, миналата година, когато това стана, беше на дванайсе години, в момента е на тринайсе. След дванайсе дена, по-малко от две седмици ще станат една година, откакто е вкъщи.

Я.М: Вие го отпразнувате този момент?

М: Ние го отпразнуваме. Знам, че за осиновените деца това се нарича „Денят на щъркела”. В случая тя не е осиновена, но не пречи да си имаме още един празник.

Я.М: Тя как се чувства?

М: О, много добре се чувства.

Я.М: А с майка й как седят нещата?

М: Миналото лято докато се виждаха на разходки и си купуваха бонбони всичко им беше много прекрасно, докато не се осъзна, че малката, всъщност, установи се, че малката има нужда от операция на краката. Майката й не разрешава и оттам си влошиха отношенията. Малката започна да й се сърди, да не иска да я вижда, да не иска да й говори, да не я търси изобщо, минавало е по месец и половина без да се видят.

Я.М: Операцията не може да стане защото приемната майка не разрешава?

М: Приемната майка разрешава, биологичната не разрешава.

Я.М: Биологичната не разрешава, да. Ти едно или две деца си взела?

М: Едно

Я.М. Едно, значи, аз разбрах, че са две.

М: Две са си моите, биологични.

Я.М: Те колко са големи?

М: На тринайсет и на почти единайсе

Я.М: Те как се разбират с нея?

М: Като деца, по някой път вкъщи в лудница, друг път се разбират или се гонят да си играят, или са сърдити- не си говорят. Всеки си има стая, така, че като се разсърди, всеки си отива в стаята.

Я.М: Имаш за всички деца стая?

М: Една за двете момчета и една за госпожицата. Евентуално, когато... тя още е една, но евентуално, когато се случат нещата с операцията и прочие и всичко вече, можем да мислим и за второ приемно дете. Ние и в момента мислим, но няма как да стане докато чакаме тази операция, защото тя вече натежава, когато се случи операцията някой ще трябва да стои до нея през три часа, както се казва, да я носи до тоалетната в началото, да й носи храна в леглото и ако има още едно приемно дете, няма да може да обръщаме изцяло внимание на всички деца, така, че като се се случат нещата с операцията, тогава...на думи

Я.М: Ама, очертава ли се да се случат? До колко време майката ще може да я удържи?

М: Ми, принципно, мйката ще има право на глас до осемнайсетгодишната й възраст или докато не бъде освидетелствана, тъй като психически не е добре. Защото има шанс и това да се случи, но до този момент лекарите не се наемат да извършат операция защото не е животозастрашаваща, а фактът, че тя ще остане инвалид не е... там прогнозата е, че ако не се оперира на двайсетгодишна възраст ще има ставите на шейстетгодишен човек: артроза, сколиоза на гръбначен стълб и прочие. Всичко остава само наше желание да го направим и нейно. Майката не разрешава, съответно ...

Я.М: Какви мотиви тя дава?

М: Ами, тя казва, че детето трябва да ходи на училище. С една операция няма да може да ходи на училище, ще си развали успеха. Малката беше стигнала до този момент, че смяташе да остане да повтаря седми клас, докара една кошница двойки вкъщи, за да не се връзва обучението с операцията; заявявала на майка си нееднократно, че тя на тринайсе осъзнава много повече, че има нужда от операцията отколкото майка й, която е на петдесет плюс.

Я.М: Интересно, майката казва, че тя трябва да ходи на училище и е много загрижена, но иначе я е оставила в дом.

М: Ами тя не я е оставила точно в дом, тя я е изхвърлила.

Я.М.: Просто изхвърлила?

М: Да. Вуйчото, който тогава, същият ден заминал за чужбина, спешно я настанил в дом защото няма какво да правят, не може да я остави на улицата. Той не е намерил кой да се погрижи за нея. Не се свързал... аз когато разбрах, разбрах защото големият ми син се върна от училище и каза, че ще отиде в дом съученичката му защото няма...майка й я изхвърлила от къщи и тя няма къде да отиде. Няма и приемно семейство, което да я вземе. И аз тогава отидох в тях и вуйчо й, с който се запознахме в същия този момент каза: „Ами, преди десет минути я взеха социалните”. Но е факт, че една година той вече е далече, на края на света и ни помага и финансово, и със съвети, и с разговори, всячески ни помага, в смисъл това дете има роднини, които са загрижени за него, просто те не могат да полагат, нали, грижи за него.

Я.М: А вие как успяхте от този дом да я вземете?

М: Когато разбрахме, че е в дом, това беше вечерта един петък, другият ден беше работен ден, събота, нещо се отработваше и имахме някакъв ангажимент сутринта и веднага след работа отидох в отдел за детето, подадох декларация, че искам да я взема и че на по-късен етап, когато изкарам курса за приемен родител ще кандидатствам за приемно семейство. Но към този момент можехме да я вземеме единствено по точката да бъде настанена при семейства на близки и роднини, не знам точно кой е членът от закона, но тя беше настанена при нас, много бързо се случиха нещата, наистина, взеха така, присърце хората, за една седмица я извадиха от дома, нещо, което обикновено се случва в срок между един и шест месеца. Даже тя, когато е отишла в дома, с всичкия си багаж и е казала на директорката: „Аз ще остана тук само шест месеца”, директорката е казала: „Не се заричай” щото тя е виждала такива, дето, уж, за една година, пък, остават за винаги, до осемнайсетгодишна възраст. Но, факт, че наистина, много бързо се случиха нещата, тя самата директорка после каза, че не е виждала такова нещо.

Я.М: Ясно, била си...

М: Моят мъж беше. Както казах, беше в сферата няколко години и той успя, има си начини..

Я.М: Ясно.

М: В смисъл, не е нищо незаконно, просто със законовите мерки се прави по най-бързия начин.

Я.М: А сега сте официално приемно семейство?

М: Сега сме официално приемно семейство.

Я.М: Професионално?

М: Професионално, да. Изкарахме курс, съответно, след като я взехме малката започна. Лятото нямаше курсове за приемни родители и започнахме чак септември месец, започна курса, след това имаше оценка, интервюта наравно с това, шести ноември мисля, че беше, шести ноември минахме комисия, която ни одобри за професионално приемно семейство. Съответно, за профила- момиче между пет и дванайсе години. Вписахме се в този профил.

Я.М: Вашето дете не е циганче?

М: Не, не е циганче, бяла е и руса и със зелени очи.

Я.М: Вие срещате ли се с други приемни родители?

М: Ние се срещаме с други приемни родители на...първо на групите за обучение, където беше, след това срещаме всеки месец, понякога по-често с приемните родители от групата за подкрепа, защото фондацията, която работи с нас им осигурява такива групи за подкрепа и психолози и разни...

Я.М: Той, мъжът ти е психолог.

М: В случая, той не е психолог- той е приемен родител. Психолог е професия, но той вкъщи е баща.

Я.М: Т.е. процедурата си е абсолютно същата, вие не сте имали различни процедури, въпреки, че твоят мъж е в системата.

М: О,не,не! Точно за нас беше най... не можем да си позволим различни процедури, ние спазихме всички процедури от начало до край, нищо да не е пропуснато, още повече, то детето вече беше вкъщи, в смисъл, тя девет месеца беше при семейство, осем месеца беше при семейство на близки и роднини. След като вече бяхме вписани в регистъра с приемни родители, трябваше вече да бъде променена мярката. Чакай да ти покажа нейна снимка.

Я.М: Покажи ми. Всъщност, те ходят заедно с големия ти син на училище?

М: Да или с малкия но обикновено всеки си ходи самостоятелно, защото тя, като една истинска подрастваща госпожица се кипри, гласи и излиза в посления, последен, последен момент, съответноникой няма нервите да я чака. Момчетата излизат по-рано, за да са навреме. Това е тя с подаръка за рождения й ден (показва ми снимка на момиченцето, което е гушнало зайче). Януари месец имаше рожден ден и това е с подаръка...така, хубаво девойче, не много послушно, не много ученолюбиво, но нея така или иначе никой никога не е изисквал от нея да чете.

Я.М: Така ли, защо?

М: Да! Ми защото майка й е на мнение, че...тя, между другото не е прост човек, аз много пъти съм го казвала, ще продължа да го казвам, майка й е умна, да не говоря, че преди шеснайсет години е била учителка във френската гимназия. До колкото знам, това все още е елитно училище, тогава, предполагам, още повече е било. Сега тя й казвала, че самата тя учила много, файда от това никаква, тъй като сега ходи по...”събира дарения”(прави знак за кавички) по улиците. За това й казвала да ходи да си играе. Никакви навици нямаше, отначалото се пробваше, в смисъл, такива навици за учене. В началото се пробваше: „Днеска ми е лошо, днеска ме боли това, днеска ме боли онова”. Обаче аз, в смисъл: „Хубаво, отивай на училище, ще ти мине”, в смисъл...в тоя ред на мисли, тя беше останала на поправка преди две години, в пети клас и в деня на изпита, майка й казала: „Я, на какъв изпит ще ходиш, я виж какво хубаво време, дай да отидем на Витоша”. Тя не можеше да чете като дойде вкъщи. Тя четеше шест станици ги четеше за час и половина...

Я.М: Преди вие да я вземете, тя винаги е била в семейна среда?

М: Да, тя е била в семейна среда, но не толкова при майката, колкото при бабата и при дядото. Така, че те, баба аи дядото са помагали по няколко месеца грижи за нея, след това е била при майка си, пак при бабата и дядото, така, истинска семейна среда, в която родителите да работят, да се грижат за децат, да изискват от тях, не е имало никога.

Я.М: Това, което ми разказваш звучи като разказ за дете, израстнало в домове.

М: То е абсолютно същото, тя...то никой не беше изисквал от нея абсолютно нищо, нито да чете, нито да се къпе. Аз видях много голям зор. Тя на десет дена веднъж влизаше в банята да се къпе. То, не че със сила, но след като й напомня пет пъти и кажа вече: „Марш в банята” и вече тогава..ти.. два месеца сме се борили с т’ва. Не че я е страх от водата, тя нема нужда да се къпе, тя не изпитва нужда за това...още повече, че е момиче...изобщо. И я бях задължила: на четна дата- в банята! И тя спазваше.

Я.М: Спазва ли правилата вкъщи?

М: Да. В смисъл, като всяко дете, не се е втренчила много в правилата и това, че ми е казала, че стои двайсе минути на компютъра не значи, че няма да откара час и половина и това, че трябва да рисува защото ще кадидатства с рисуване не означава, че тя ще седне да рисува, а означава, че днеска, преди урока си по рисуване в десет часа, тя стана в седем и половина, за да си направи рисунката.

Я.М: А, ти я водиш и на уроци по рисуване.

М: Да, тя ходи на няк’ъв арт курс и отделно сега ходи на уроци по рисуване, защото ще кандидатства с рисуване. Просто, ако има нещо, с което да се закачим там, за да развиваме е рисуването, което ако е било хванато, там, още в предучилищна-първи клас, е можело да се постигнат доста добри резултати, но към този момент- доста посредствено, но все пак може да се закачи, за да кандидатства и евентуално да...

Я.М: От институциите по някакъв начин помагат ли ти за стимулиране на тези дейности, освен роднините?

М: Той, вуйчото помага, оставя всеки месец по стотина лева, сто и двайсе, имало е и по седемдесе. Плащат няк’ви сметки и лекарства на бабата и каквото остане, нали, отива при нас. Но институционално когато беше в дома, отвратителен дом.

Я.М: Кой?

М: В „Надежда” е и сега му забравих името, но мисля, че е „Асен Златаров”. Домът е много хубав, в смисъл визуално. Аз съм влизала вътре, за да мога да й видя стаята, щото когато тя беше в дома, ние я посещавахме всеки ден, нали, носихме й там разни неща. Домът е много красив, в смисъл стаите: стените са боядисани в…жълто, розово, свежи цветове са, перденцата са на пеперудки, плчоки доста хубави, нали, керамика по земята. Там не се готви, нали, няма кухня, носят с кетъринг, заявяват каква е бройката ученици, които са вътре. Да, де- живущи. С кетъринг! Идва жена и им чисти стаите, то не е... отвънка изглежда гадно, но отвътре е хубаво, но да не си там- на прозорците има решетки, ако се провиниш те заключват на етажа. В смисъл, видяхме момчетата, които са заключени- могат да стигнат само до вратата не етажа, всеки етаж има врата и....катерят се по прозорците, те са...в смисъл, имаше откровени дебили, нали, на двора. Имаше такива деца...имаше едно, на което майката отрязала езика, то само мучеше, някакво момиченце, нали но...дом. Факт, че....Добре, че не остана там... Домовете са отвратително, нали, място. Още повече, аз съм била на държавна практика, в такъв дом и беше...Там, две.. едно дванайсетгодишно и едно тринайсе момичета ходеха „сериозно” (показва знак за кавички) с двама от нощните възпитатели и когато твърдях, че трябва да я изкараме час по-скоро от там защото не е безопасно (приемното дете, бел Я.М.), директорката казаваше: „А, те са под закрила тук!” Каква закрила, бе? Ти ли ще ми разправяш? (Смее се).Аз съм била вътре, аз съм работила с такива деца. Та, факт, нали, не й се случи нищо, тя няма лоши спомени от дома. Не иска да се връща.

Я.М: Ти каква си по образование?

М: Специална педагогика съм завършила с профил етопедия, работа с деца със затруднения в социалното развитие. Била съм по ТВУ-та, интернати, в затвори съм била, Детска Педагогическа Стая, в смисъл, аз съм обиколила много такива места.

Я.М: Добре, значи вие и двамата с мъжа ти сте тренирани.

М: Всъщност, да. Не, де факто, за това не сме тренирани. То е много различно, в смисъл, колкото и да имаш деца и да си мислиш, че можеш да се оправиш с деца... моите деца, например, никога не са ми отказвали да влезнат в банята, да не казвам, че големият ми син, като дойде лято и почне да се поти като прасе. Влиза през един час в банята. Трябва да видя сега лятото при госпожицата как ша е...При нея е трудно къпането, да не говорим, че тя не се сеща да си смени бельото. Миналата година беше...”Кога си сменяш бельото?”- „Ами, като се къпя”-„Ама, чакай, ти се къпеш на десет дена”-„ Е, да,де” (Смее се). Да видим сега това лято дали съм я тренирала добре. Други майки на момиченца ми споделяха това, майка на деца от пети до седми клас, но по към пети...Но моята така или иначе е емоционално и физически е по- изостанала от съучениците си. Тя е висока, но е много слаба. Аз нямам в момента снимка, не мога да ти покажа, но тя е дойде вкъщи трийсе и четири килограма, това е момиче в шести клас.

Я.М: Моето дете е повече.

М: Тя беше... тя прозираше. И отначало...то, да...то наистина живяло в семейна среда, ама сякаш е в дом било, тя..чувала съм, че децата, които се взимат от дома на по-голяма възраст са така... тя беше през половин час в хладилника. Нали разбираш, за половин час в моя хладилник нищо не се е променило, но тя през половин час беше в хладилника и аз си викам: „Боже, това няма изхранване!” Тя ядеше непрекъснато. Яде и след половин час: „Пак съм гладна”. И първите два месеца качи осем килограма. Тя навакса. Сега пак е слаба, но по-различно е, сега е четиресе и пет килограма вече. Даже, май, четиресе и шест (Смее се).

Я.М: Още ли яде така?

М: Не! Вече си яде нормално, в смисъл като стане сутрин закусва, прави си сандвичи за училище, сега са втора смяна, ако й остане време обядва, но, май, набляга на това да се нагласи преди училище и вечер вечеря, в смисъл нормално е вече. Три пъти на ден максимум-четири с някоя следобедна закуска.

Я.М: Към теб как се обръща?

М: С Мери. В смисъл, тя си има майка, аз не й....

Я.М: А баща й?

М: Тя няма баща. В смисъл, по думите на майката е забременяла чрез донор. Сега...

Я.М: Ами, то, де факто, така е...(Смея се)

М: (Смее се) Не...идеята е, че майка й казала, че към-то четиресе години се е почувствала, почувствала, че иска да има другарче, че остарява и че иска да си има другарче и за това отишла в болница и като на социално слаба, там, са й направили не отстъпка, ами как...безплатно такова..помощ и са й дали материал, и по този начин забременяла с малката. Сега, малката дойде вкъщи с твърдението, че акушерките в дома са казали, че прилича на баща си, че има същите очи като баща си, нали, което, така, леко безумно защото акурешките обикновено не знаят кой е донорът, няма как да знаят. Но...нека, в смисъл, за нея е по-добре да вярва, че...щото информацията, която има за донора въпросния е, че е висок, красив и инженер, от град в Северозападна България, нали, така, че в тоя ред на мисли, нека си вярва, че баща й е инженер- равно-умен, нека смята, че баща й висок, красив и умен и тя прилича на него й било казано още от раждането, отколкото...и да се отъждествява с него, отколкото с психически болната си майка, щото тя ни е питала вече, не веднъж дали ще стане като майка си, състоянието на майка й лечимо ли е.

Я.М: Тя вече разбира.

М: Тя вече разбира и в някои отношения е доста по-назад от съучениците си.

Я.М: В кои отношения е по-назад от съучениците си?

М: Ами, тя се държи много детински, тя се..на ниво шест-седемгодишна, още повече в момент който някой каже „така” и тя тръгва след него. Хили се такова няк’во... Няма...тринайсетгодишните момиченца се държат по по-друг начин. Нейните съученички се гласят, правят се нещо, в смисъл и дори позира тпред другите хора. Това е, абе, като малко детенце, дай й там да търчи по поляната. Ние като я взехме вкъщи, тя беше свикнала да ходи в една градинка, в която ходят деца до трети- чтвърти клас и тя обичаше да ходи там щото като най-голяма най я слушат, нали, но факт, че тя беше на същия акъл кат тях. Хили се, без отговорности, без нищо..

Я.М: За тези нейни особености обръщат ли ви внимание хората, които се занимават с приемните грижи, психолозите и така нататък. Помагат ли ви, съветват ли ви или вие...

М: Ами ние вече хем...преди да я настанят официално като приемно дете, преди, като беше настанена при близки и роднини, ние изчистихме повечето от тия неща, така, че те вече...

Я.М: Тогава някой работил ли е с вас?

М: Не. Тогава не. Ние се справяхме с опита, който имаме от нашите деца, това, което са ни учили в университета и прочие. Тогава можехме да разчитаме единствено на отдел „Закрила на детето”, а там, честно казано, не са много отдел „Закрила на детето”. Отдел „Закрила на детето, поне в нашия район, е отдел „Закрила на майката”. Ето, те виждат, че това дете има нужда от няк’во лечение, но казват, че щом майката...Майката е едно свещено животно и те не могат да й....прекрачат нейните граници. Така, че от там подкрепа няма. Към момента ни подкрепят от фондацията, с която работим. Ако има нещо аз... имаме наш социален работник. Аз ако имам проблеми мога да й звъня дори в единайсе вечерта. Тя винаги вдига телефона, събота и неделя. Последно, в смисъл не последно, но най-належащо когато й звъняхме, беше за едно от другите деца, но тя ни упъти.

*Тук й звъни телефона, аз прекъсвам записа. През това време се шегувам и й казвам, че тя ми е казала всичко синтезирано и много набързо, а после ми казва, че социалните й работнички са се сменили четири пъти, аз вкючвам диктофона отново.*

Я.М: Нейните социални работнички се смениха четири пъти...

М: Да, както казваш, много бързо съм ти изляла всичко. Аз съм свикнала защото от една година насам, откакто е вкъщи, първоначално, като се даде при близки и роднини, сега е като при професионално приемно семейство. Социалните работнички от отдел „Закрила на детето” се смениха четири пъти, което е безумие.

Я.М: Защо толкова много?

М: Ми, явно има текучество при тях. Първата, която пое случая, те бяха две, всъщност. Едната напусна, другата прехвърли случая на нейна колежка. След това, тази каза, че си прерайонират случаите и тя попадна при друг социален работник, та другият после излезе отпуска три месеца и постоянно идва някоя дама, която може да е прекрасна, чудна, но като социален работник не струва нищо, и се налага да се обяснява отначало цялата история- през какво сме минали, с какво сме се преборили, какво сме изчистили и тва вече едно и също. Примерно, ето, прост пример: последната социална работничка, имахме среща. Тези срещи са в отдел „Закрила на детето и са обикновено са свикани от майката за това, че нарушавам, ние нарушаваме графика й на, режима й на срещи с детето. Факт е, че самото дете не желае да се среща с майка си, но това трябва да отида и да го обясня на поредния социален работнк. Та, една, така, среща преди две седмици, малката каза, че не иска да вижда майка си... в смисъл… социалният работник започна да пита, така, по-остро, защо тя не иска да види майка си и аз я изпратих навънка, в смисъл, ние се бяхме разбрали, че ако има нещо, което не е за нейните уши, само като погледна навънка тя ще излезе. Факт, послушна. И на нашия социален работник казах: „Ами, не смятах да повдигаме този въпрос, но нея я е срам от майка си понеже тя рови по кофите и защото й е обидена, че не й разрешава операцията”. Ей това е по детски, не бориш за правата си, а това, че майката не разрешава операцията кара детето да й се сърди, не да разговаря, не да...по детски „фръц” и се сърди... Ами, тя няма как да реагира иначе. Въпросът е, че й е обяснено това нещо. Майката скочи: „Не, аз не съм ровила по кофите, аз не така и така”. Но аз потвърдих, моят мъж потвърди, тя отричаше.

Я.М: От къде знаеш, че тя е ровила по кофите?

М: Виждаме я. Щото децата в училище се подиграват на малката. Те й се подиграват: „Е-е-е-е! Видяхме майка ти, беше влязла в кофите, видяхме майката ти да рови по кофите”. Ние имахме дело за мярката за настаняване вкъщи и видяхме майка й пред съда и в момента, в който малката я видя, тя се беше заровила и с двете ръце в кофата да търси фасове. И малката умира от срам и на другия ден се върна разревана от училище щото едно дете й казало: „Аз видях майка ти да рови в кофата” и тя няма какво да отговори. Ако не я е видяло ще спори, ще казва: „Не е вярно”, ама в тоя случай какво да каже, като самата тя предния ден я видя. И се върна разревана вкъщи, два часа рева, обяснявахме се, че така ша е. Оттук нататъка който знае за нея и майка й ще... в смисъл децата са несъобразителни, сега... Голям човек ще я погледне със съжаление, но децата тря’а да си кажат. Та, докато обясняваше това, социалната работничка- нищо, майката твърдеше, че не е вярно, в следствие на което малката се върна. Аз я извиках, върна се, викам: „Кажи сега, защо не искак да виждаш майка си: -„Щото ме е срам от нея, че рови по кофите, децата ми се подиграват и защото не ми разрешава операцията”. И майка й зяпна. „Как така преди не ти пречеше, а сега ти пречи?”. (Смее се). Тя отричаше до последно, нали, лъжеше, че това...в смисъл..аз я видях, тя беше на осем метра от мене, беше в кофата. Още повече, ние я виждаме пред мола, ние живеем срещу моля, в момента, в който излезнем я виждам пред мола да взима от кофите. Там, нали, хората хърлят фаса и влизат вътре и тя събира, на спирката там, абе събира си, няма к’во да.... и като видя, че вече...докато го твърдяхме аз и моят мъж тя отричаше, казваше, че лъжем, обаче, като каза малката- как така преди не пречи, а сега й пречи и ние се изумихме направо. Но е факт...и после излезхоме, аз говорих със социалната работчничка,мъжа ми говори по телефона и майка й я викна за нещо, и тя отиде при нея, и тя й показва една папчица, някви листчета там. Мен не ме интересува нали, продължавам си напред, тя после: „Мери, мама ми показа там нещо написано”, викам: „Какво”- „Ами, там пишеше, такова, нали, като куче”, „Какво, бе, пишеше там?”- „Ами, там пишеше: „Ей, кучко!”. И аз викам си, нали, в смисъл, може да го е написала за мене, за едната социална, за другата социална, може за самото дете, нали, да го е написала, ама няма как да, нали... и понеже на следващия ден трябваше да се вижда с майка си и й викам: „Ще я питаш за кой е било това нещо, с вмисъл: „Ей, Кучко!”, абе да не сме в шести клас да си подаваме бележки под чиновете. И викам: „Утре ще я питаш защото социалната смята, че я лъжем, нали, че те наговарям зад гърба й, утре пред социалната ще питаш майка си за кой е било това”. При което тя дойде да се виждат с майка си, говорили си там, за рисунки, те не водят няк’ви съществени разговори, не могат да седнат да говорят за нещата от живота или за училище, тя говорят за...понеже майка й гледа много кучета и котки, тя има неин собствен апартамент, в който гледа кучета и котки, а самата тя е на квартира и там също има кучета и котки. И обикновено й казва кое кученце се нуждае от операция, коя котка родила, те си говорят за такива неща. В случая, си бяха говорили за рисунката на малката защото тя, нали, ходеше там, при частни учители и та, говорили си един час за рисунчици и прочие, за кученца и котенца и малката решила в един момент за я попита: „За кой беше вчера т’ва „кучко”?” И майка й рекла: „Е, за тебе! Не стига, че си кучка, ами си и подла кучка!” И малката...Аз й бях казала: „Само толкова да не ти хареса в разговора, ставаш и казваш „Довиждане” и си тръгваш. Казваш: Не ми харесва накъде отива разговорът” И така...в смисъл, да си отстоява правата, то... податливо. Още повече, че за тези срещи, те са в отдел „Закрила на детето”, за да има някакъв контрол от страна на социалния работник, да... майката в момента подлежи на оценка на родителския капацитет, мисля, че подлежи и на оценка на психичното здраве, но идеята е, те че за това се правят под контрол, за да може социалният работник да помогне на майката, да помогне на дъщярята, да направи няква спойка между тях, да насочи разговора- нещо, от което и двете се интересуват, нали. Не е едната дърпа насам, другата- на другата и да... За добро, за лошо- тя му е майка, тя ще му остане майка завинаги, трябва да се научат да поддържат...няк’ва симбиоза да има, там. А, то идеята не е да я осиновим, тя ни е питала дали ще я осиновим, идеята не е да я осиновим. Не е това.

Я.М: Вие какво й отговаряте?

М: Ние й казваме, че няма как да я осиновим, защото тя си има майка, но че ние в момента, като приемно семейство, тя ще остане при нас докато фондацията, съдът, отдел „Закрила на детето” и така нататък решат. Нали, общо нейната нагласа е, че си живее завинаги вкъщи.

Я.М: А вашата нагласа каква е?

М: Аз съм готова да я гледам до осемнайсетгодишна възраст, нали, докато тя подлежи на приемна грижа, но като стане на осемнайсе аз няма да я изхвърля на улицата защото държава вече няма да плаща, аз ще си я гледам, в смисъл, това си...тя е вече една година вкъщи, тя, ако остане още пет години вкъщи, то... само дето не ми вика „мамо” иначе другите деца пита с какво да помага, крие двойките като ги има, радва се на добри оценки (Смее се).

Я.М: А онзи случай, извинявай, че те прекъсвам, не й е харесал разговора....

М: Освен, че не й е харесал разговора, идеята е, че социалният работник е казал: „Ами, то не е хубаво така да те нарича майка ти ама е нещо нормално”.

Я.М: Нормално?

М: Да. Е, в смисъл, преди аз да кажа нещо подобно на детето си или дори на нея, че не ми е родно дете, в смисъл, по-добре да ми отрежат езика (Смее се). Не ми се връзва. Изобщо. Социалните работници да...ето, дори в тоя случай, значи, тая жена, която е на петдесе и прочие, може би я вижда, че не е добре с главата, нали, но вместо да предпочетат детето, вижда тя, но са безсилни, вместо да защитят детето, да кажат: „Абе, жено, недей така, дъщеря ти е. Това е дъщеря ти, не се обръщай към нея по този начин. Трябва да се разбирате”. Ами да, не е правилно, ама нещо нормално. И малката какво да си помисли, какво да си помисли тринайсетгодишно момиче, че майка й казва „кучка” и това е нормално. Идеята е да има някакво качество на тия срещи между тях двете. Какво качество ще има като социалният работник казва, че това е нормално. И се сменят четири пъти за една година. Сега, май, предстои следваща.

Я.М: Знаеш ли защо я е изгонила майка й?

М: Да. Принципно, миналата година..майка й често се е карала с майка си и баща си, нейните родители, които са много възрастни, но са й гледали детето. И..един ден, отива и започва да бие баща си. В смисъл, карат се за нещо, нали, то е ясно и напада баща си и бабата, тоест, бабата на детето се обажда на вуйчото, който живее в чужбина. Той, оттам, извиква полиция и още на следвщаия ден пътува в самолета, сега, дори не искам да знам колко му е струвало, нали, да си запази билет за следващия ден, но още на следващия ден пътува за България и фактически, идва тука, дядото влиза в болница, получава инфаркт и две седмици е в кома. След това умира, нали, дядото. На малкта й е много мъчно, щото, фактически, това е единствената, преди моят мъж да поеме, така функциите, това е единствената мъжка, бащинска фигура, която е имала в това семейство, така наречено. Но, вуйчо й, за д м оже да се грижи за майка си, да я вземе малко при него в чужбина, да я поразсее, тя, така с разклатено здраве, на осемдесе и нещо години жената, почти деветдесе, мисля и...много болна, в смисъл, много болести има, и той чака четтири месеца чака да й излезе визата. И...през това време малакта е била при него и при бабата, и една вечер отива при майка си, казала, че отива в някакъв час и се забавила десет или петнайсе, като я знам малката каква е флегма, може и един час да се е забавила, но майка й я ошамарила, за това, че се е забавила, майка й я ошамарила и я изгонила и... тя си отишла пак при баба си и при вуйчо си до деня, преди той да пътува с майка си, нали, обратно за чубжина да отиде. Вече, почти, нали една година са там даже и...вечерта, той носи багажа на детето, звъни на майката, тя не му вдига, отива в кварирата й и оставят багажа, там на етажа, прред стаята. Тя в накяква таванска стая под наем, та, там, в коридорчето, оставят пет-шест чанти на малката с дрехи, дрехи, които той й е купувал- дрехи, учебници, книги, ей такива неща. И на другия ден казва: „Ами, аз ти я водя”, звъни и казва: „Аз ти я водя, те нещата й вече са там”, а тя казва: „Ама, не са тука, как” и той кава: „Как, аз вчера ги оставих” и тя рекла: „Я си отвори вратата” и тая, с всичкия си акъл, била върнала торбите и ги била нахвърляла пред вратата на апартамента и му казала: „Взимай я, прави я какво искаш, аз повече не искам да я гледам!”. Той сигнализирал нееднократно в отдел „Закрила на детето”, че има проблем, че това дете не се гледа при нужните условия, че това дете... постоянно имаше проблеми със стомаха, но го изчистихме, тя има имаше...когато аз я заведох, смених й личния лекар, щото нейната лична лекарка беше ужасна, но новият личен лекар, нали, нашият, изписа й някви хапчета, които са за предязвено състояние, беше, почти вече ранички в стомаха.

Я.М: То, не са я харнаили добре.

М: Тя е изкарвала дни наред с по един кренвирш или по една вафла. Но това го изчистихме, пи там, прави два курса, силни бяха лекарствата, но вече, ехографи гледаха няколко пъти, но са се изчистили вече ранички, всичко.... Нали, вуйчото е сигнализирал: има нужда от лечение, не се полагат грижи, има нужва от т’ва...мръсно е, майката дори няма готварска печка да готви за детето, ей такива неща, но от там...няма кой знае какъв сериозен проблем за „Закрила за детето” и не са взети мерки. И в един момент той им казва: „Ето ви я, аз пътувам след два часа за чужбина, няма кой да я гледа!”- „А-а-а! Що не казахте по-рано?”. Така, че той е... нееднократно е сигнализирано. Общо взето, така е, тя и на другата среща отричаше, че я е набила, те са два шамара, ама за тая клечка с един шамар можеш да я свалиш на земята, два шамара са си бой.

Я.М: Един шамар си е насилие.

М: Идеята е, че ако си е твое и го шамаросаш, отдел „Закрила на детето” дори няма да разбере. Ние бяхме на един от поредицата лекарски прегледи с нея, и с майката , и със социалната работничка. Ние ходиме като голяма, щастлива група: аз, моят мъж, малката, майката и социалната в Горна Баня, при което майка й казва... нещо почна...а..извади фас от чантата си, не съм много сигурна- или от земата, или от чантата си, мисля, че от чантата си все пак беше и го запали, и моят мъж рече: „Много педагогочно, няма що!” и тя каза: „Е, ти пък си голям моралист, аз нея още от малка съм й давала да пуши!”. В смисъл, тя тогава беше на дванайсе, какво значи малка? Осем-деветгодишна? При което онази (социалната работничка бел Я.М) просто си затвори ушите, мина. Аз тука, съм от отдел „Закрила на детето, ще се направя, че не съм го чула”. Аз за това ти казвам, че е отдел „Закрила на правата на майката”, а не на детето.

Я.М: А вие с майката в какви отношения сте?

М: Ами, по начало аз се опитвам да я игнорвам защото просто ако ни й направя някъф игнор, ще я удуша. Оначало за нея бяхме много добри, благодареше ни как се грижим за детето. След това започна, като се среща с нея да й казва при какви лоши хора е попаднала, питала я дали я бием. Направо я спукваме от бой. (Смее се). Така, че сега сме много лоши, но в началото бяхме добри, даже в едно по-предно дело, където беше за настаняване, то, при близки и роднини и я питаха дали иска да си я взмеме, а тя каза: „Искам, но ако може да не е сега, а след два-три месеца”. Хем искаш да си вземеш детето, хем.... Хем си я иска, ама не точно сега...Аз предполагам, че ако я реинтегрират при майката при първия по-сериозен конфликт, вече не знам коя на коя ще набие шамарите, щото т’ва расте, става едно такова, отворено...

Я.М: Може ли да отстоява вече мнението си?

М: Не, не, поддава се на натиск. След последната среща в отдела тя беше твърдо убедена, че не желае да се вижда с майка си повече, в смисъл, тя тогава беше месец и половина преди това не се бяха виждали и твърдеше, че не иска, това, след като майка й забрани поредната операция, а малката си беше насрочила дата за операция, тя си я избра, беше си подготвила всичко. Ние, от наша страна, сме подготвили с учителите да идват вкъщи. Миналата година имаше едно дете от тяхното училище, падна от някъв подлез и си счупи ръцете, краката, абе, едвам успяха да го спасят и учителите ходеха у тях да му преподават уроци. То е кварталното училище, на две-три пресечки и те са много разбрани хора. Има подкрепа, от директорка, от учители, всички, нали, да идват вкъщи, обаче майка й като не разреши, а тя беше уроговрила всичко: и от коя съученичка ще преписва домашни... и не искаше да я вижда, беше с твърдата нагласа, че... „те дори да ме карат, аз няма да се виждам с нея”. Викам: „изслушай ги, нали”. Моят мъж вика да се срещнат в отдела, в присъствито на социален работник, да се чувства по-защитена и тя: „Няма, пък, да се виждам с нея, ще се виждам с нея чак като ми стане готова операцията”. И тея: „Ето, тя операцията вече е факт” , майка й уж била подписала съгласие, ние не сме видели, майка й подписала съгласие да бъде оперирана летните месеци, а летните месеци плановите операции се отлагат. В смисъл, това е една операция, което ще държи целия крак в гипс, те не се правят лятото щото това нещо може да се възпали, то е...при четиресеградусови жеги не можеш да сложиш гипс. Но майка й уж била подписала, принципно била съгласна, макар и с условия: кога да е, къде да е, каква да е упойката. Кой нормален човек...аз им казвам: „Ние няма да решим каква да е упойката, това ще го реши лекарят”. Анестезиологът ще реши каква да е упойката. Те седнли да бистрят...майката искала да е еди-каква-си упойката, може ли да я приемем. Ами, не можете, майката ще подпише, примерно, съгласи за епидурална анестезия, там, нали, в гръбначния стълб, а лекарят ще каже, че трябва пълна упойка и какво, ще спрем операцията на масата, защото вие сте се съгласили на тва...въобще, много неадекватни... Но, тя казваше: „Аз ще се виждам с майка ми когато вече бъда оперирана”. Тя казаха: „Ето, майка ти е подписала съгласие за твойта операция, значи вече можеш да се виждаш с нея”. „Ами, не искам”-„Ами, трябва”-„Ами, добре”. В смисъл, поддава се на натиск, нали. Сега. Но тя расте, тя ще стане устата. Тя е на възраст, в която ще стане устата, колкото и бавно да съзрява, нали, в смисъл със закъснение от другите, тя вече започна да се дърпа като всеки тийнейджър. Ние още имаме влияние, но тогава и ние няма да имаме. Не си правим илюзии, че нито над нашите ще имаме влияние,нито над нея. Той, голямият кара лесен пубертет. И тебе те чака.

Я.М: Да.